भाजपा चुनाव अधिकारी ने लिए तीन-तीन नाम
भारतीय जनता पार्टी में मंडल चुनाव में पदाधिकारियों की घोषणा के बाद अब जिला अध्यक्ष पद के लिए संगठन ने प्रक्रिया शुरू कर दी है। इसके तहत रविवार को पार्टी चुनाव अधिकारी विधायक रामेश्वर शर्मा ने मंडल पदाधिकारियों, जिला प्रतिनिधियों और संगठन पदाधिकारियों से चर्चा की है। पार्टी ने पदाधिकारियों से संभावित नाम भी मांगे है। जिला पंचायत बंगला तहसीली में हुई बैठक के दौरान विधायक शर्मा ने पदाधिकारियों से चर्चा की। इस दौरान उन्होंने एक-एक मंडल पदाधिकारी से मुलाकात कर तीन-तीन ऐसे नाम मांगे है, जिन्हें जिला अध्यक्ष बनाया जा सकता है। यह प्रक्रिया संगठन और हाल में ही बने जिला प्रतिनिधियों के साथ भी की गई। फिलहाल अभी तीन-तीन नामों में किसके नाम आए है, इसको गोपनीय रखा गया है। सोमवार को सुबह 9 बजे विधायक शर्मा पदाधिकारियों और कार्यकर्ताओं से मुलाकात करेंगे। इस दौरान जिला अध्यक्ष प्रक्रिया के संबंध में भी चर्चा की जाएगी।
awa_Deva hin_Deva